|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας**Λαμία, 16/3/2016** |

**Δήλωση του Δημάρχου Λαμιέων Νίκου Σταυρογιάννη**

**για την επιστροφή του Ράλλυ Ακρόπολις 2016 στη Στερεά Ελλάδα**

Συνέντευξη τύπου για την επιστροφή του Ράλλυ Ακρόπολις 2016 στη Στερεά Ελλάδα πραγματοποιήθηκε σήμερα, Τετάρτη 16 Μαρτίου 2016, στο γραφείο του Περιφερειάρχη Στερεάς Ελλάδας Κώστα Μπακογιάννη.

Στη συνέντευξη παραβρέθηκαν:

* ο Πρόεδρος της Ομοσπονδίας Μηχανοκίνητου Αθλητισμού Ελλάδας Δημήτρης Μιχελακάκης,
* ο Περιφερειάρχης Στερεάς Ελλάδας Κώστας Μπακογιάννης,
* ο Αντιπεριφερειάρχης Ευθύμιος Καραΐσκος,
* ο Δήμαρχος Λαμιέων Νίκος Σταυρογιάννης,
* ο Δήμαρχος Δελφών Θανάσης Παναγιωτόπουλος,
* ο Δήμαρχος Δωρίδος Γιώργος Καπεντζώνης,
* ο Αντιδήμαρχος Αμφίκλειας-Ελάτειας Κώστας Γκιώνης,
* ο Δήμαρχος Μώλου-Αγ. Κωνσταντίνου Ιωάννης Συκιώτης,
* ο Πρόεδρος του ΕΒΕ Φθιώτιδας Αλέξανδρος Διαμαντάρας,
* ο Πρόεδρος της Πανελλήνιας Έκθεσης Λαμίας Γιώργος Λάμπρου,
* και ο Αλυτάρχης Νικόλαος Μανώλης.

Ο Δήμαρχος Λαμιέων Νίκος Σταυρογιάννης στο χαιρετισμό του τόνισε πως «*μετά από 10 χρόνια απουσίας, το Ράλλυ Ακρόπολις επιστρέφει στον τόπο μας, στο Δήμο Λαμιέων, στα βουνά της Στερεάς Ελλάδας*», αναφέρθηκε «*στα οφέλη που θα έχει για το Δήμο αλλά και για την περιοχή η διεξαγωγή της μοναδικής διοργάνωσης διεθνούς επιπέδου που λαμβάνει χώρα στην πατρίδα μας.*

*Στόχος της Δημοτικής Αρχής είναι η συγκεκριμένη διοργάνωση να αποτελέσει μοχλό ανάπτυξης για τον τόπο μας και ένα χρήσιμο εργαλείο τουριστικής προβολής που θα αναδείξει το Δήμο Λαμιέων αλλά και ολόκληρη την Περιφέρεια μας.*»

Ο κ. Σταυρογιάννης αναφέρθηκε ακόμα στην ευρεία τηλεοπτική κάλυψη που θα έχει από τα διεθνή μέσα ενημέρωσης ο σπουδαίος αυτός αγώνας μηχανοκίνητου αθλητισμού και στα οφέλη που θα προκύψουν από την προσέλευση επισκεπτών (ομάδων, οδηγών και τουριστών) και θεατών στην ευρύτερη περιοχή.

**Από το Γραφείο Τύπου**